Kry 20% af vir verblyf wat 7 nagte of langer is. Hierdie aanbod is altyd geldig.
22 Capri is ’n selfsorgwoonstel op die tweede verdieping van ’n veilige en bekende vakansieblok reg in die hartjie van Amanzimtoti.
Dié blok is op die strand en bied pragtige uitsigte oor die see. Die strand, restaurante, ’n speletjieskamer, rolbal, winkels en ’n wasgoeddiens is net 2 minute se stap vanaf die woonstel. Dit maak dié verblyf ideaal vir vakansiegangers en sakereisigers. Daar is ’n verskeidenheid trekpleisters net ’n kort ent se ry vanaf Amanzimtoti.
Gedurende die wintermaande mag gaste dalk net die Suidkus Sardienloop of die walvisse en dolfyne wat speel vanaf die woonstel kan sien.
22 Capri bied slaapplek aan 6 gaste en het 1 slaapkamer, ’n badkamer en ’n kombuis en 'n oopplan-eetarea en -leefarea. Die slaapkamer het 2 dubbelbeddens en daar is 'n dubbelbed in die leefarea. Die badkamer het ’n stort, toilet, wasbak en 'n wasmasjien.
Die kombuis is met ’n stoof, oond, yskas en ’n mikrogolfoond toegerus. Die leefarea het ’n dubbelbed, banke en ’n platskerm-TV met beperkte kanale. Gaste kan hul eie DStv-dekodeerder saambring as hul die Premium-pakket wil hê gedurende hul verblyf. Die eenheid het lugversorging en dakwaaiers, en toegang tot die eenheid is via trappe of ’n hysbak.
’n Gemeenskaplike braai-area is op die dek beskikbaar op die eerste verdieping van die kompleks. Daar is ook ’n stort op die grondvloer om die see se water af te was wanneer gaste van die strand af kom. Veilige parkeerplek is agter ’n outomatiese hek beskikbaar en die kompleks, asook die parkeer-area het geslotekringtelevisie wat gaste gerus kan stel.
Gaste word in persoon verwelkom met aankoms en gegroet met vertrek.
'n Bespreking by 22 Capri sluit in:
Gaste wat na 22 Capri gekyk het, het ook belangstelling getoon in die volgende lekke plekke:
Vanaf R770 R616 per nag (plek&nbspvir 6)
Strandweg 49, Capri 22, Amanzimtoti, 4126, KwaZulu-Natal